Den Vitelvo-Vydenske Krig

*Pruiren vitelvo-vydenese*

### Resultat

Vydensk seier:· De tidligere datboiianske nasjonene etablerer Tveiveldet og blir største militærmakt på Serveren.· Vitelvia splittes.· Krakens kamerater forlater Vitelvia.· Det Ostangloasiatiske Kompani utvider sin innflytelse.

### Endringer

Fredsavtale signeres: Vydenia trekker fjerner styrkene sine fra VitelviaTveiveldet opprettes: Vydenia, Bridonia (nå Tolen) og Whiterun slår seg sammen og gjenoppretter Tveiveldet.

**Den første vitelvo–vydenske krig** (vydensk: *Pruiren vitelvo-vydenese)* ansees som den første opphetede konflikten på Serveren og utspilte seg mellom januar - februar 2017. Konflikten involverte Vitelvia og Vydenia. Krigen tok sted i kjølvannet av konflikten mellom Vydenia og Anglo-Asia hvor en krigstilstand var erklært, men ingen slag ble kjempet. Den første vitelvo-vydenske krig startet idet Vydenia erklærte angrepskrig mot Vitelvia den 05. januar 2017.

## Beleiringer

* Beleiringen av Nordre Fjellgard
* Beleiringen av Østre Elvegard
* Beleiringen av den Nordre Tvilling
* Beleiringen av Vestre Vedgard

## Opptakten

Den vitelvo-vydenske krig ansees å være et resultat av høye spenninger samt vydenske ambisjoner om politisk kontroll i Norden. Tida før krigen brøt ut var preget av strid, våpenkappløp og politiske konflikter.

### Kodoku-striden

Vydenia som var et ungt rike på Serveren hadde gjennomgått omfattende vekst og fant seg i hælene på de andre nasjonene i forhold til utvikling, infrastruktur, jordbruk og militærmakt. Likedan hadde Vydenia vist sitt potensiale som ei kommende makt i forløpet av krigen med Anglo-Asia om herredømme over keiserrikets nordlige provins Kodoku. Krigen med Anglo-Asia resulterte i at Vitelvia, den andre parten i den bryggende konflikten mistet buffersonen sin i nord og var derved utsatt dersom krig med Vydenia skulle bryte ut.

### Kraken-kontroversen

Imens ulmet kontroversen om Kraken. Østre Elvegard festning, omtalt på folkemunne som "Kraken" var synlig fra søndre Vydenia og bolverkets omtalte stygghet blant vydenerne vekket ønsker om at Kraken skulle fjernes. Et negativt sentiment kring festningen var ikkje forbeholdt Vydenia, men den Skjeikske adelen i Vitelvia var heller ikke i åpen opposisjon mot dens ødeleggelse; Vitelvia var et todelt land på den front.

## Krigens gang

### Krig bryter ut

Spenningene i nord nådde et bristepunkt og freden ble brutt 5.januar 2017 da Det vydenske konsulat i Erland by erklærte krig på Vitelvia. Vydenias krigerklæring var begrunnet i at Vydenia anså Vitelvia som krigsoppfordrende og hindrende mot serverfreden; Vitelvias nylige krig mot Storfyrstedømmet Nahuatl og Østre Elvegards eksistens ble spesifikt lagt vekt på.

#### Krigens første fase

Vydenske styrker hadde initielt sterk frammarsj inn i Vitelvia ved begynnelsen av krigen. Den vydenske hær hadde gjennomgått omfattende opprusting under den kalde striden med Anglo-Asia, Vitelvia hadde forberedt seg på en krig med sitt østlige naboland Nahuatl, og Vydenia var av en fremmed krigskultur fra de andre landa på Serveren. Dette førte til at den invaderende hæren oppnådde en rask seier under beleiringa av Nordre Fjellgard og unngikk store tap. Fra nord flyttet den vydenske hæren seg til Østre Elvegard og en beleiring av festningen fant etter kort tid sted.

#### Kampen om Østre Elvegard

10.Januar tar Beleiringa av Østre Elvegard, også kalt *beleiringen av Kraken* sted. De vydenske styrkene vant fram, men led betydelige tap og den vydenske seieren ansees av historikere som en pyrrhosseier.

#### Den Nordre Tvilling beleires

De nå svekkede invasjonsstyrkene marsjerte etter kort tid videre og samlet seg for beleiringa av den Nordre Tvilling . Den vydenske hærmøter hard motstand fra de omorganiserte vitelviske styrkene, men en knapp seier vunnet av Vydenia. Etter beleiringa forsøkte de gjenværende vydenske styrkene å omorganisere seg, mens vitelviske styrker befestet seg og gjorde seg klare på et forestående vydensk angrep på Vestre Vedgard.

#### Invasjonen stopper opp

Det nylig etablerte Ostangloasiatiske Kompani erklærte krig på Vydenia i Vitelvias forsvar. Den etterfølgende beleiringa av Vestre Vedgard var en katastrofe for den vydenske hær da de konsoliderte og bedre forsynte vitelviske forsvarerne stanset den vydenske invasjonen fullstendig. Kort tid etter dette slaget ble en fredsavtale mellom Vydenia og Vitelvia signert; vydenske soldater og okkupasjonsstyrker trakk seg ut av Vitelvia og den vydenske kolonien på Øyar ved Vestvikhavet ble avstått til Kompaniet. I gjengjeld måtte Vitelvia vedgå nederlag og gi slipp på Whiterun i Tveiveldets kommende opprettelse.

## Ettermæle

### Reaksjoner til krigen

Fram til beleiringa av Vestre Vedgard og fredsavtalen som kom dernest lå omfattende deler av Vitelvia - inkludert halvparten av landets festninger - under vydensk okkupasjon. Fredsavtalen ble sett på med forvirring av det kontemporære samfunnet på Serveren da en tilsynelatende ledende invasjonsstyrke brått inngikk fred. Historikere mener derimot at den vydenske administrasjonen forutså i begynnelsen av krigen en rask seier over Vitelvia. Det Vydenske Konsulat var klar over at Vydenias initiale fordel i krigen ville minke i betydning jo lenger krigen foregikk; Vydenia ville ikke være i stand til å stå imot Vitelvias raske militære omstrukturering hvilket gjorde kongeriket bedre egnet til en langtrukken konflikt. Da Kompaniet gjorde sin entré i krigen på Vitelvias side var det åpenbart at Vydenia ikke kunne holde økonomisk følge med sine motstandere. I tillegg var skapelsen av Tveiveldet en ledende årsak til krigens endelige slutt. Alle festningsverkene Vydenia hadde inntatt, med unntak av Den Nordre Tvilling, falt inn under Tveiveldet med Whiteruns inntog i unionen.

#### Kritikk av krigen

I etterkant av krigen har det oppstått flere teorier om krigens bakenforliggende årsaker. Blant de mest etablerte teoriene er troen på at krigen brøt ut med eneste formål å ødelegge Østre Elvegard. I lang tid før krigen brøt ut skal den vydenske erkehertugen ha vært i forbindelse med vitelviske adels- og embetsmenn som delte den vydenske forakten for festningen. Denne teorien grunnes i at Vydenia – en relativt ny makt – fort klartr å underlegge seg store områder i Vitelvia. Kritikere av krigen har uttalt seg om at det virker uforenelig med virkeligheten at en av Serverens eldste stormakter lot seg invadere uten videre motstand. Selve slaget ved Østre Elvegard tas også opp da den vydenske hær la enorme ressurser inn i denne beleiringa, samt unngikk å bruke kanoner i noen annen beleiring til tross for å ha påvist våpenets dødelige potensial. Idéen er at Vydenske styrker kom til festningen med festningens fullstendige ødeleggelse som eneste formål og at dette formålet fikk støtte fra Vitelvia.